1. orria 



AZTERKETA: ELEKTRONIKA DIGIT ALA 
1. MAILA. 2008KO EKAINA Denbora: 3 ordu 30 minutu 



1- Buruketen garapena zehatz-mehatz azaldu: aldagaien zehazpena, erabilitako prozedura logikoa... 

2.- Argi eta garbi idatzi. Ez da zuzenduko "mobil-lengoaiaz" idatzita dagoena. 

3.- Eskatzen denaren emaitzak eta azalpenak eman. 



1. Galdera: (2,5 puntu) 

Edariak botilatzen dituen lantegi batean, botilak betetzeko makina baten kontrola egin nahi da. Botilatze-makina horrek 
likidoa botiletan sartzen du, horiek bete arte. Botilak zinta garraiatzaile baten bidez heltzen dira botilatze-makinara. 
Botila bakoitzak kode-barra duen etiketa du barnean; kode-barra horrek botilak nolakoak diren adierazten du: 

• Botila txikiak, freskagarriz betetzeko. 

• Botila ertainak, garagardoz betetzeko. 

• Botila handiak, ardoz betetzeko. 



Botilatze-makinak detektore bat dauka, botila bat heldu den ala ez jakiteko (BHE: botila heldu da). Botilatze- 
makinak botila bat detektatu ezkero, zinta garraiatzaiiea automatikoki gelditzen da. Botilatze-makinak berak jarriko 
du martxan zinta garraiatzaiiea lehenbizikoz, lehenengo botila ondo prestatuta izan dadin. Elkarren ondoko botilen 
artean nahikoa leku badago. 

Botilatze-makinak gainera, kode-barra irakurgailua dauka. Kode-barra irakurgailu horrek hiru seinale sortuko ditu 
botilen tamainaren arabera (BT: Botila Txikia, BE: Botila Ertaina eta BHA: Botila Handia). Seinale horiek BHE 
seinalea aktibatzen den aldi berean aktibatuko dira (ez dago atzerapen denborarik). Botilaren tamaina lortu ondoren, 
makinak botila beteko du, gehiago edo gutxiago botilaren tamainaren arabera. 

Botila bat beteta dagoenean, hori detektatu eta BB (Botila Beteta) seinalea sortuko du kanpoko sistema batek. BB 
seinalea botila guztientzat berdina da. BB seinalea aktibatzen denean, botilatze-makinak zinta garraiatzaiiea martxan 
jarri behar du, betetako botila zirkuitutik irtenarazteko eta botilatzeko kate horretan hurrengo makinara bidaltzeko; 
aldi berean, horrela, beste botila bat helduko da botilatze-makinara eta prozesua berriz ere errepikatuko da. 
Oharra: Betetako botila zirkuitutik atera ondoren, sentsoreen seinale guztiak automatikoki desaktibatuko dira, eta 
baita botila zinta garraiatzaileatik irtenaraziko duen seinalea ere, hurrengo botila heldu arte. 

Sistemak alarma seinalea dauka (A), okerren bat/egoera kontraesankorren bat egon ezkero, aditzera emateko. 

1.1 a) Sistemaren sarrerak eta irteerak definitu, horien erabilpena justifikatu. Egi-taula egin (emandako 

nomenklatura eta balioak erabili). 
b) Alarma seinalearen eta botila irtenarazi aginduaren ekuazio sinplifikatuak eman (mintermak erabili) . 

1.2 Sinplifikatu honako funtzio kanoniko hau, Karnaughen mapen bidez, mintermak erabilta. 
Zirkuitua irudikatu. F = Z( ^o, nii, ms, m^, m?, mi2_ mu) 

1.3 Aurreko funtzioa sortu 74154 zirkuitu integratuak eta beharrezkoak diren 2-NAND ate kopuru minimoa 
erabilita. Zirkuitua irudikatu. 

2. onia 
2. Galdera: (3 puntu) 

Lau aerosorgailu dituen parke eoliko baten monitorizazio eta kontrol automatikoa egiten dituen sistema diseinatu 
nahi da. 




l.Irudia: parke eolikoa 



Aerosorgailu bakoitzak 3MW-etako potentzia maximoa eman dezake martxan dagoenean. Airesorgailu bakoitzak 
erabilgarritasun (martxa eta gelditu aginduak onartzen dituena) eta egoera (martxan nago edo geldirik nago) 
seinaleak ditu, ondoko taula honetan adierazten den moduan: 

Aero-a martxan, aginduak onartzen ditu. 

Aero-a geldirik, aginduak onartzen ditu. 


(0) EZ ERABILGARRI 

Aero-a martxan eta matxuraturik (aeroak berak bidaliko 
du gelditzeko agindua). 

(0) GELDIRIK 


Aero-a geldirik eta matxuraturik edo mantentze lanetan. 



Kontrol sistemara honako informazio hau iritsiko zaio aerosorgailu bakoitzetik eta aldi berean: 

• Erabilgarritasuna, aerosorgailuengan martxa/gelditu aginduak bidaltzeko aukera. 

• Egoera, aerosorgailuen egoera (martxan nago/geldirik nago). 

• Parke eolikoak sortutako energia guztia, zenbaki osotan (MWh). Baldintza atmosferikoen 
arabera, aerosorgailu batek OMWh eta 3MWh arteko energia sor dezake. 

Sistemak aide batetik monitorizazio lanak egin beharko ditu eta bestaldetik kontrol aginduak eman beharko ditu. 

Monitorizazioa Kontrola 

2.1rudia: monitorizazio eta kontrol panela 

3. orria 

Monitorizazioa: 

Hautagailua erabilita panelean bistaratu nahi den informazioa aukeratuko da. Hautagailuaren eskuinean dauden 4 
leden bitartez, displaym zer ikusten ari den adierazten da. Bistaratu nahi den datua bitar naturalean kodetuta helduko 
da gure sistemara. Hautagailuaren posizioaren arabera, 7 segmentuko displayan honako informazio hau bistaratuko 
daiteke: 

• Martxan dauden aerosorgailuen kopurua. 

• Geldirik dauden aerosorgailuen kopurua. 

• Erabilgarri dauden aerosorgailuen kopurua. 

• Matxuraturik edo mantentze lanetan dauden aerosorgailuen kopurua. 

Informazio horretaz gain, 4 ledoko 2 taldetan honako informazio hau bistaratuko da: 

• Martxan dauden aerosorgailuak. 

• Matxuraturik edo mantentze lanetan dauden aerosorgailuak. 

Kontrola: 

Parke eoiikoaren kontrola egiteko, beste hautagailu bat erabiliko da. Hautagailu horren bitartez, kontsigna baiio bat 
sartuko da. Sistemara, kontsigna balio hori bitar naturalean kodetuta helduko da zuzenean. Sistemak eman beharreko 
aginduak: 

• Martxa agindua: sartutako kontsignaren balioa parkean sortzen ari den energiaren balioa baino 
handiagoa bada. 

• Gelditze agindua: sartutako kontsignaren balioa parkean sortzen ari den energiaren balioa baino 
txikiagoa bada. 

Langile batek kontrol panelean ikusi behar duena zera da: 

• Sortutako energia kontsignaren balioaren berdina bada "Kontsignan" leda piztuta. 

• Sistemak martxa agindua ematen badu, "Martxa agindua" leda piztuta. 

• Sistemak gelditze agindua ematen badu, "Gelditze agindua" leda piztuta. 

• Sortutako energia kontsignaren balioaren ezberdina bada, eta agindu hori betetzeko ez badago 
aerosorgailurik erabilgarri, "Alarma" leda. piztuta. 

Eskatzen dena: 

1) Sistemaren sarrerako eta irteerako datuak zeintzuk diren adierazi eta deskribatu. 

2) Bloke diagrama orokorra. Deskribapen laburra eta bloke bakoitzaren sarrerak eta irteerak zeintzuk diren garbi 
adieraziz. 

3) Sistemaren bloke bakoitzaren garapena, beharrezkoak diren sarrera eta irteerak erabiliz, eta funtzionalitatearen 
deskribapen labur bat adieraziz. 



1. Oharra: Poliki-poliki irakurri, ongi ulertu arte. 

2. Oharra: Galdetutakoari zehatz eta argi erantzun. 

3. Oharra: Gomendatutako balioen irizpidea mantendu. Bestela, irizpide berriak argi defmitu. 

4. Oharra: Erabili BEHAR diren zirkuitu integratuak orrialde gehigarrian agertzen dira. Ate logiko kopuru 
txikiena erabili, bestela, zergaitia eman. 

